ก็อบลิน คำสาปรักผู้พิทักษ์วิญญาณ

ก็อบลิน คำสาปรักผู้พิทักษ์วิญญาณ (; หรือรู้จักกันในชื่อ ก็อบลิน) เป็นละครโทรทัศน์เกาหลีแนวแฟนตาซี และโรแมติก-ดราม่า ถ่ายทอดเรื่องราวของก็อบลินผู้ถูกสาปให้มีชีวิตเป็นอมตะ กับหญิงสาวที่อาจจะเป็นเจ้าสาวผู้สามารถถอนคำสาปได้ นำแสดงโดย กง ยู , คิม โก-อึน, อี ดง-อุก, ยู อิน-นา และยุก ซ็อง-แจ ออกอากาศทางช่องเคเบิลทีวี ทีวีเอ็น ตั้งแต่วันที่ 2 ธันวาคม ค.ศ. 2016 ถึงวันที่ 21 มกราคม ค.ศ. 2017 ในวันศุกร์และวันเสาร์ เวลา 20:00 นาฬิกา เป็นจำนวน 16 ตอน

บทละครเขียนโดย คิม อึน-ซุก ผู้เขียนบทละครที่มีชื่อเสียงหลายเรื่อง เช่น เสกฉันให้เป็นเธอ (2010) หยุดหัวใจ นายไฮโซ (2013) และชีวิตเพื่อชาติ รักนี้เพื่อเธอ (2016) โดยได้ร่วมงานกับ อี อึง-บก ผู้กำกับละครอีกครั้ง หลังจากเคยร่วมงานกันในเรื่อง ชีวิตเพื่อชาติ รักนี้เพื่อเธอ

หลังจากการออกอากาศ ก็อบลิน คำสาปรักผู้พิทักษ์วิญญาณ ประสบความสำเร็จทั้งการตอบรับของผู้ชม และเรตติง ตอนจบของละครได้รับเรตติงทั่วประเทศร้อยละ 18.68 ทำสถิติเป็นละครเคเบิลทีวีที่มีเรตติงสูงสุดเป็นอันดับสอง รองมาจากละครเรื่อง Reply วันวาน 1988 ฉากของนักแสดงนำและสถานที่ถ่ายทำได้รับความนิยมและกลายเป็นกระแสถ่ายรูปและตกแต่งภาพเลียนแบบ เช่นเดียวกับบทกวีจากหนังสือและเพลงประกอบละคร

 ตัวละครและนักแสดง 
 ตัวละครหลัก 
 กง ยู รับบท คิม ชิน หรือ ก็อบลิน
 ก็อบลินผู้ถูกสาปให้ชีวิตเป็นอมตะมีอายุขัยผ่านมา 939 ปี เป็นผู้พิทักษ์วิญญาณและอยู่ในการตามหาเจ้าสาวของเขา หญิงสาวผู้เดียวที่สามารถถอนดาบที่ถูกปักกลางอกเพื่อสังหารเขา เมื่อดาบถูกถอนออกแล้ว เขาอาจกลายเป็นเถ้าถ่านและไปยังดินแดนหลังความตาย ถึงแม้ตอนแรกเขาจะสงสัยว่าอึน-ทักเป็นเจ้าสาวก็อบลินจริงหรือไม่ แต่ต่อมาเขาก็ค่อย ๆ เริ่มรักและยอมรับเธอเป็นเจ้าสาวของเขา คิม ชินสามารถเคลื่อนย้ายตนเองไปที่ใดก็ได้ตามต้องการเพียงแค่เปิดประตู หยุดเวลา และมองเห็นอนาคตของชีวิตคนอื่นได้ เมื่อเขาเศร้าหรือหมองหม่น ฝนจะตกลงมา และเมื่อเขามีความสุข ดอกไม้จะผลิบาน ถึงแม้ว่าอยู่ในฤดูหนาวก็ตาม เขาทำตัวค่อนข้างเหมือนเด็กบางเวลา (กล่าวโดยอึน-ทัก) แต่ปกติเป็นคนชอบช่วยเหลือผู้อื่น คิม ชินและยมทูตเป็นเพื่อนที่ดีต่อกัน จนเขาค้นพบว่าอีกคนคือศัตรูคนสำคัญคือ วัง ยอ กษัตริย์ผู้สั่งให้สังหารเขาและครอบครัว ซึ่งปัจจุบันความทรงจำถูกลืมหมดแล้วหลังจากเป็นยมทูต ท้ายสุดเขาก็ให้อภัยและอนุญาตให้ยมทูตคบกับซันนี น้องสาวของก็อบลินในชาติก่อน

 คิม โก-อึน รับบท ชี อึน-ทัก
 ฮัน ซอ-จิน รับบท ชี อึน-ทักตอนเด็ก
 นักเรียนไฮสกูลผู้มองโลกในแง่ดีและกระตือรือร้น เป็นหนึ่งในสองวิญญาณสูญหายจากยมทูตและเป็นเจ้าสาวของก็อบลิน เธอเกิดได้จากการช่วยเหลือของก็อบลิน ผู้ช่วยชีวิตแม่ของเธอหลังจากเสียชีวิตจากอุบัติเหตุขณะตั้งครรภ์เธอ ทำให้มีรอยสัญลักษณ์ตรงหลังคอที่แสดงว่าเธอถูกลิขิตให้เป็นเจ้าสาวก็อบลิน แม่ของเธอเสียชีวิตในวันเกิดครบรอบ 9 ปีของเธอ เธอจึงต้องอยู่ในความควบคุมของป้าใจร้ายผู้หวังเงินประกันชีวิตของแม่เธอ จนเธอหลุดพ้นเมื่ออายุ 19 ปี อึน-ทักมีความสามารถพิเศษในการมองเห็นและพูดคุยกับวิญญาณได้ตั้งแต่วัยเยาว์ นอกจากนี้เธอยังสามารถเรียกก็อบลินมาหาได้ด้วยการเป่าไฟให้ดับลง ซึ่งเป็นสาเหตุของการพบกันครั้งแรกของเธอและก็อบลิน จากการคุ้มครองด้วยพลังของก็อบลินนั้น ทำให้เธอสามารถเคลื่อนย้ายตนเองไปที่ใดกับเขาได้ด้วยการเปิดประตู และไม่ได้รับผลกระทบจากการหยุดเวลาของเขา

 อี ดง-อุก รับทบ วัง ยอ หรือ ยมทูต
 ยมทูตรูปงามผู้มีความจำเสื่อม เขาเป็นยมทูตเพราะถูกลงโทษเนื่องจากได้ทำบาปหนักมาก่อน ดังนั้นเขาพร้อมกับยมทูตตนอื่นต้องสละความทรงจำของตนเองในชาติก่อนเพื่อรับหน้าที่และชดใช้กรรมของตน มีหน้าที่พาวิญญาณไปยังดินแดนหลังความตายเพื่อไปเกิดใหม่ เขาคือร่างที่กลับชาติมาเกิดใหม่ของวัง ยอ กษัตริย์แห่งราชวงศ์โครยอผู้สั่งให้สังหารคิม ชิน พี่เขยของตนในฐานะกบฏพร้อมกับครอบครัวของอีกฝ่ายด้วยความกลัวตามคำชักจูงของที่ปรึกษาของเขา ในตอนแรกเขาและก็อบลินมีความสัมพันธ์ที่ยุ่งเหยิง (เช่น แสดงพลังให้ของใช้ล่องลอยข่มกันขณะกินข้าว และทวงสิทธิ์ครอบครองบ้านที่อาศัยอยู่ด้วยกัน) แต่ท้ายที่สุดก็กลายเป็นเพื่อนที่ดีกันต่อเพราะเขาช่วยเหลือก็อบลินปกป้องอึน-ทักจากความตาย เขาพยายามทำทุกวิธีทางเพื่อให้ซันนี (หญิงสาวที่เขาชอบเรียกว่าซันฮี) พึงพอใจ

 ยู อิน-นา รับบท คิม ซ็อน หรือ ซันนี
 เจ้าของร้านขายไก่ทอดผู้มีรูปร่างอันโดดเด่นและมีเสน่ห์ เธอตกหลุมรักยมทูตตั้งแต่ครั้งแรกที่พบกัน ซันนีคือร่างที่กลับชาติมาเกิดใหม่ของคิม ซ็อน (ชื่อเดียวกับชาติปัจจุบัน) น้องสาวของคิม ชิน/ก็อบลิน มเหสีของกษัตริย์วัง ยอ ผู้ถูกสังหารพร้อมกับครอบครัวของตน เธอมักสับสนกับพฤติกรรมแปลก ๆ ของยมทูต แต่เธอกลับสนใจในตัวเขามากยิ่งขึ้น

 ยุก ซ็อง-แจ รับบท ยู ด็อก-ฮวา
 ช็อง จี-ฮุน รับบท ยู ด็อก-ฮวาตอนเด็ก
 คิม ฮย็อน-บิน รับบท ยู ด็อก-ฮวาตอนวัยรุ่น
 ทายาทแห่งกลุ่มธุรกิจแชบ็อลผู้ดื้อดันแต่จิตใจดี เป็นหลานชายเพียงคนเดียวของตระกูลยู เขาอาศัยอยู่ในบ้านเดียวกับก็อบลินและยมทูต ซึ่งทำให้เขารู้เกี่ยวกับตัวตนที่แท้จริงของพวกเขาและกลายเป็นมิตรที่ดีต่อกันและกัน เขาสัญญาว่าจะเป็นผู้คอยดูแลและรับใช้ก็อบลินหลังจากถูกบังคับจากปู่ของเขา นอกจากนี้เทพเจ้ายังยืมร่างของด็อก-ฮวาเพื่อสื่อสารกับก็อบลิน ยมทูต และซัมชิน

 ตัวละครสมทบ 
 อี เอ็ล รับบท ซัมชิน เทพแห่งการเกิดและโชคชะตา อยู่ในร่างยายเฒ่าและผู้หญิงในชุดแดง
 คิม ซ็อง-กย็อม รับบท ท่านประธานยู ชิน-อู ปู่ของด็อก-ฮวา ผู้คอยดูแลรับใช้คิม ชิน
 ย็อม ฮเย-รัน รับบท ชี ย็อน-ซก ป้าของอึน-ทัก
 ช็อง ย็อง-กี รับบท พัก กย็อง-ชิก ลูกพี่ลูกน้องชายของอึน-ทัก
 ชเว รี รับบท พัก กย็อง-มี ลูกพี่ลูกน้องหญิงของอึน-ทัก
 โช อู-จิน รับบท คิม โด-ย็อง เลขานุการของด็อก-ฮวา

 เพลงประกอบ 

 รายชื่อเพลง 

 ชาร์ต 

 ชื่อเพลง ปี ตำแหน่งสูงสุดบนชาร์ต ยอดขาย หมายเหตุ<small>เกาหลีสหรัฐฯเวิลด์"สเตย์วิธมี"(ชันย็อล กับพันช์)201633เกาหลี: 1,515,902+ผลรวมยอดขายของเพลง "สเตย์วิธมี"::ภาค 1"มายอายส์"(เท็นซีเอ็ม)7—เกาหลี: 796,044+ผลรวมยอดขายของเพลง "มายอายส์":ภาค 2"ฮัช"(ลาสเซ ลินด์)6—เกาหลี: 745,412+ผลรวมยอดขายของเพลง "ฮัช":ภาค 3"บิวติฟูล"(ครัช)27เกาหลี: 1,736,580+ผลรวมยอดขายของเพลง "บิวติฟูล":ภาค 4"ยูอาร์โซบิวติฟูล"(เอดดี คิม)5—เกาหลี: 1,057,036+ผลรวมยอดขายเพลง "ยูอาร์โซบิวติฟูล":ภาค 5"ฮูอาร์ยู"(แซม คิม)315เกาหลี: 914,314+ผลรวมยอดขายเพลง "ฮูอาร์ยู":ภาค 6"ไอมิสยู"(โซยู)511เกาหลี: 1,042,831+ผลรวมยอดขายของเพลง "ไอมิสยู":ภาค 7"เฟิสต์สโนว์"(ช็อง จุน-อิล)9—เกาหลี: 816,216+ผลรวมยอดขายของเพลง "เฟิสต์สโนว์":ภาค 8 "ไอวิลโกทูยูไลก์เดอะเฟิสต์สโนว์"(เอลี)2017110เกาหลี: 1,893,205+ผลรวมยอดขายของเพลง "ไอวิลโกทูยูไลก์เดอะเฟิสต์สโนว์":ภาค 9"วิช"(เออร์เบินซาคาปา)2—เกาหลี: 702,795+ผลรวมยอดขายของเพลง "วิช":ภาค 10"แอนด์แอมเฮียร์"(คิม กย็อง-ฮี)3418เกาหลี: 170,382+ผลรวมยอดขายของเพลง "แอนด์แอมเฮียร์", "วินเทอร์อิสคัมมิง", "สตั๊กอินเลิฟ" และ "เลิฟ": ภาค 11"วินเทอร์อิสคัมมิง"(ฮัน ซู-จี)56—เกาหลี: 91,003+"สตั๊กอินเลิฟ"(คิม กย็อง-ฮี)63—เกาหลี: 81,075+"เฮฟเวน"(รอย คิม กับคิม อีซี)16—เกาหลี: 292,137+ผลรวมยอดขายเพลง "เฮฟเวน":ภาค 12"เลิฟ"(มามามู)4—เกาหลี: 444,958+Cumulative sales for "LOVE":ภาค 13"ราวด์แอนด์ราวด์"(เฮซ ร้องรับเชิญโดยฮัน ซู-จี)44เกาหลี: 482,693+ผลรวมยอดขายของเพลง "ราวด์แอนด์ราวด์":ภาค 14"—" หมายถึงเพลงที่ไม่ติดชาร์ตหรือไม่ได้จำหน่ายในภูมิภาคนั้น ๆ

 ชื่ออัลบั้ม รายละเอียด ตำแหน่งสูงสุดบนชาร์ต ยอดขายเกาหลี* อัลบั้มรวมเพลงประกอบก็อบลิน คำสาปรักผู้พิทักษ์วิญญาณ ออกจำหน่าย: 25 มกราคม ค.ศ. 2017
 สังกัด: ซีเจ อีแอนด์เอ็ม
 รูปแบบ: ซีดี, ดิจิทัลดาวน์โหลด 1 เกาหลี: 69,245+*
 จีน: 15,361,058+Goblin OST Sales in China's two major music platforms:

 เรตติง 
ในตารางด้านล่าง ตัวเลขสีฟ้า แสดงถึงเรตติงที่ได้รับต่ำที่สุด และ ตัวเลขสีแดง แสดงถึงเรตติงที่ได้รับสูงที่สุด
 ตอนที่ วันที่ออกอากาศเรตติงจากเอจีบีนีลเซน เรตติงจากทีเอ็นเอ็มเอส ทั่วประเทศ โซล12 ธันวาคม 20166.322%7.540%6.7%23 ธันวาคม 20167.904%10.024%8.1%39 ธันวาคม 201612.471%14.274%12.0%410 ธันวาคม 201611.373%13.768%12.7%516 ธันวาคม 201611.507%12.075%14.0%617 ธันวาคม 201611.618%14.772%13.0%723 ธันวาคม 201612.297%13.993%13.5%824 ธันวาคม 201612.344%14.748%11.6%930 ธันวาคม 201612.933%13.333%14.6%1031 ธันวาคม 201612.702%14.551%13.3%116 มกราคม 201713.894%15.749%14.8%127 มกราคม 201713.712%15.680%14.6%1313 มกราคม 201714.254%16.525%15.3%1420 มกราคม 201716.043%17.767%16.3%1521 มกราคม 201716.917%18.829%19.6%1618.680%20.986% เรตติงเฉลี่ย12.924%14.729%13.7% ตอนพิเศษ14 มกราคม 20179.427%11.786%9.1% ตอนพิเศษ3 กุมภาพันธ์ 20173.606%5.050%3.9% ตอนพิเศษ4 กุมภาพันธ์ 20174.075%5.582%4.2%

 รางวัลและการเสนอชื่อเข้าชิง 
 ปี รางวัล สาขา ผู้รับ ผลรางวัล อ้างอิง 2017 โคเรียแบรนด์อะวอดส์ ครั้งที่ 1 รางวัลพิเศษ ก็อบลิน คำสาปรักผู้พิทักษ์วิญญาณ  โคเรียเคเบิลทีวีอะวอดส์ ละครยอดเยี่ยม  เพลงประกอบยอดเยี่ยม เอลี ("ไอวิลโกทูยูไลก์เดอะเฟิสต์สโนว์")  ดาวรุ่งด้านการแสดง ยุก ซ็อง-แจ  การออกอากาศวีดิทัศน์ตามคำขอ ก็อบลิน คำสาปรักผู้พิทักษ์วิญญาณ  รางวัลศิลปะการแสดงแพ็กซัง ครั้งที่ 53 รางวัลแทซัง  คิม อึน-ซุก   ละครยอดเยี่ยม ก็อบลิน คำสาปรักผู้พิทักษ์วิญญาณ  ผู้กำกับละครยอดเยี่ยม อี อึง-บก  บทละครยอดเยี่ยม คิม อึน-ซุก  นักแสดงนำชายยอดเยี่ยม กง ยู  นักแสดงนำหญิงยอดเยี่ยม คิม โก-อึน  โซลอินเทอร์เนชันแนลดรามาอะวอดส์ เพลงประกอบละครเกาหลีโดดเด่น เอลี ("ไอวิลโกทูยูไลก์เดอะเฟิสต์สโนว์")   โซรีบาดาเบสต์เคมิวสิกอะวอดส์ เพลงประกอบฮันลยูยอดเยี่ยม  

 อ้างอิง 

 แหล่งข้อมูลอื่น 




หมวดหมู่:ละครโทรทัศน์เกาหลีใต้ในปี พ.ศ. 2559
หมวดหมู่:ละครโทรทัศน์ช่องทีวีเอ็น
หมวดหมู่:ละครโทรทัศน์ที่มีฉากในยุคราชวงศ์โครยอ
หมวดหมู่:ละครโทรทัศน์ที่มีฉากในอินช็อน
หมวดหมู่:ละครโทรทัศน์ที่มีฉากในโซล
หมวดหมู่:ละครโทรทัศน์ที่ถ่ายทำในประเทศแคนาดา